Tobias Drevland Lund er oppvokst i Kragerø i Telemark der han også har vært aktiv i lokalpolitikken, blant annet som leder av Kragerø Rød Ungdom. Ved lokalvalget i 2015 var han partiets 4. kandidat i kommunen og ble valgt inn i kommunestyret. Han var kommunestyrerepresentant i hjemkommunen Kragerø i perioden 2015–2019 og var innvalgt på fylkestinget i Vestfold og Telemark i perioden 2019-2021.Drevland Lund har bakgrunn fra dagligvarebransjen og har studert statsvitenskap på UiO.